[bookmark: _GoBack]Balmasedako Udalak, azaroaren 20ko 0612/2020 Alkatetza Dekretuaren bidez, onetsi egin zituen Balmasedako ostalaritza eta jatetxeei bideratutako ohiz kanpoko premiazko laguntzen deialdiaren prozedura arautzen duten oinarriak, honako dekretu honek eragindako kalte ekonomikoei aurre egiteko: 38/2020 DEKRETUA, azaroaren 6koa, lehendakariarena, zeinaren bidez honako dekretu hau aldatzen baita: 36/2020 Dekretua, urriaren 26koa, lehendakariarena, zeinaren bidez osasun publikoko prebentzio-neurriak hartzen baitira alarma-egoeraren adierazpenaren eremuan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapena geldiarazteko.
Oinarri hauek onestearen bitartez, Balmasedako Udalaren helburua da hiribilduko ostalaritza eta jatetxeei laguntzea, jarduera eten edo fakturazioa murriztu behar izan dutelako, honako dekretu honen ondorioz: 38/2020 DEKRETUA, azaroaren 6koa, lehendakariarena, zeinaren bidez honako dekretu hau aldatzen baita: 36/2020 Dekretua, urriaren 26koa, lehendakariarena, zeinaren bidez osasun publikoko prebentzio-neurriak hartzen baitira alarma-egoeraren adierazpenaren eremuan, egoera epidemiologikoaren bilakaeraren ondorioz eta SARS-CoV-2k eragindako infekzioen hedapena geldiarazteko.

EUSKO JAURLARITZAREN 38/2020 DEKRETUAK BALMASEDAKO OSTALARITZAN ETA JATETXEETAN IZAN DUEN ERAGIN EKONOMIKOARI AURRE EGITEKO OHIZ KANPOKO PREMIAZKO LAGUNTZEN OINARRIAK

1.- Xedea
Oinarri hauen xedea da Balmasedako ostalaritza eta jatetxeentzako laguntza ekonomikoak ematea da, hain zuzen ere, 38/2020 Dekretuaren eraginez jarduera eten behar izan dutelako ezohiko prestazioa onetsita dutenean edo azaroko fakturazioa % 30 murriztu bada, gutxienez, aurreko urteko epe berari dagokionez, eta 4. puntuan ezarritako baldintzak betetzen badituzte.
2.- Aurrekontua 
Aurrekontua 25.000,00 €-koa izango da.  
3.- Laguntzen ildoa eta zenbatekoa.
Laguntzak 2 ildotan banatuko dira eta ostalaritzako establezimenduei eta jatetxeei bideratuta egongo dira (ez pertsonei):
A. Tokiko agintaritzaren ebazpen baten bidez jarduera eten izanagatiko prestazioa onetsita izatea eta etxez etxeko banaketarik egiten ez dutela edota janaria lokalean jasotzeko aukerarik ematen ez dutela adierazten duen erantzukizun-adierazpena.(Jarduera guztiz etetea eta prestazioa lehendakariaren azaroaren 6ko 38/2020 Dekretuaren ondoren onetsi izatea; dekretu hori 2020ko azaroaren 6ko EHAAn argitaratu zen).
Ostalaritzako establezimendu edo jatetxe bakoitzak jaso dezakeen zenbatekoa: 800 €
B. Jarduera guztiz eten ez bada baina azaroko fakturazioa gutxienez % 30 murriztu bada joan den urteko garai bereko fakturazioaren aldean.
Ostalaritzako establezimendu edo jatetxe bakoitzak jaso dezakeen zenbatekoa: 400 €
4.- Onuradunek bete beharreko baldintzak 
Establezimenduak laguntza hauek jaso ahal izateko, pertsona autonomoak edo negozioko bazkideek (autonomo gisa) honako baldintza hauek bete beharko dituzte: 
· Jarduera eteteagatiko laguntzaren titular izatea, agintaritza eskudunaren ebazpen bidez.Edo erantzukizun-adierazpena, non esaten den azaroko fakturazioa gutxienez % 30 murriztu dela edo murriztuko dela, joan den urteko garai bereko fakturazioaren aldean.
· Jarduera Ekonomikoen gaineko Zergan alta emanda egotea.
· Jarduera JEZeko epigrafe hauetakoren batean egotea:671 (Jatetxeetako zerbitzuak), 672 (Kafetegietan), 673 (Kafetegi eta tabernetan), 674 (Jantoki, kafetegi eta kafetegi tabernetako zerbitzu bereziak), 676 (Txokolategi, izozkitegi eta ortxategietako zerbitzuak) eta 681 (Hotel eta moteletako ostatu-zerbitzua).
· Egoitza sozialak Balmasedan egon beharko du.
· Gizarte Segurantzarekiko, Bizkaiko Foru Aldundiarekiko eta Balmasedako Udalarekiko betebeharrak beteta izatea.
· Honako jarduera hauek kanpoan geldituko dira:
· Honako jarduera hauetan sartzen diren ostalaritzako jarduerak:joko-kasinoak, bingo-jokoak, dibertimenduzko eta zorizko makina, dibertimenduzko eta jokatzeko aretoak eta bestelako makina automatikoak (969.2, 969.3, 969.4, 969.6 eta 969.7 epigrafeak). 
· Ekitaldian kontratatutako bataz besteko pertsonen kopurua 10 baino handiagoa ez izatea.
· Urteko negozio-bolumena edo urteko balantze orokorra 2 milioi eurotik gorakoa ez izatea.
· Jarduera gutxienez hiru hilabetez mantentzeko konpromisoa, eskumena duen administrazioak jarduerarekin berriz hasteko baimena ematen dienetik aurrera zenbatzen hasita, dagokien sektorearen arabera.

Prestazioa eskatu bada eta eskaera egiteko unean oraindik aitortua izan ez bada, eskaera hori aurkeztu beharko da laguntzaren justifikazioarekin batera eta, azkenean prestazioa ematen ez bada, diruz lagundutako zenbatekoa oso-osorik itzuli beharko da, B) kasua, fakturazioa gutxienez % 30 jaitsi izana, justifikatu daitekeenean salbu; kasu horretan, A eta B ildoen arteko aldea bakarrik itzuli beharko da.
Salbuespen gisa, sortu berri diren establezimenduen kasuan, ezin badute justifikatu diru-sarrerak murriztu egin direla aurreko urteko garai beraren aldean, une horretan existitzen ez zirelako, ez zaie adierazpen hori eskatuko eta, ondorioz, ez dut justifikatu beharko (B ildoko laguntza eskatuz gero).

Eskumena duen organoak dirulaguntzak ematea erabaki ahalko du, aurreko ataletan zehaztutako helburuak oinarri hartuta, aipatu diren epigrafe edo irizpideetan sartzen ez diren kasuetan, horrelakorik aurkezten bada oinarri hauen bitartez arautzen diren laguntzetara. 
5.- Eskaerak eta dokumentazioa
Aurkeztu beharreko agiriak:
· Eskaera.
· Jarduera guztiz eteteagatiko prestazioaren emakida-ebazpena edo, bestela, hori eskatu izanaren ziurtagiria.
· Erantzukizun-adierazpena, non esaten den 2020ko azaroko fakturazioa gutxienez % 30 murriztu dela edo murriztuko dela, joan den urteko garai bereko fakturazioaren aldean.

Eskaera aurkezteak oinarri arautzaile hauek ezagutzea eta onartzea dakar.
Dirulaguntza-eskaerak eta horrekin batera aurkeztu beharreko dokumentazioa eredu normalizatuan aurkeztuko dira eta enpresaren edo entitatearen ordezkariak sinatu beharko ditu; horrez gain, eskaera-ereduan ageri den nahitaezko dokumentazioa ere aurkeztu beharko da.
Eskaera-eredua Balmasedako Udalaren webgunean aurki daiteke:www.balmaseda.eus
Eskaera ez badago behar bezala beteta edo eskaerarekin batera ez bada eskatutako dokumentazioa ematen, interesdunari dei egingo zaio, gehienez ere 10 eguneko epe luzaezinean egoera zuzen dezan. Epe hori igarotzen bada eta antzemandako gabeziak zuzendu ez badira, eskaera bertan behera utzi dela ulertu eta horren inguruko ebazpena emango da.
Organo izapidegileak aukera du edozein unetan bidezkotzat jotzen duen jatorrizko dokumentazioa edo dokumentazio osagarria jasotzeko, oinarrietan eskatutako baldintzak zehatz betetzen direla egiaztatzeko.
Eskaera ez da egintzat joko, harik eta behar bezala beteta dagoen eta espedientea osatzen den arte. Dokumentazioaren emakida erregistratu egin beharko da, dagozkion ondoreetarako espedientea betetze aldera.
6. - Eskaera aurkezteko epea eta lekua
Eskaerak oinarriok Bizkaiko Aldizkari Ofizialean argitaratu eta 10 egun balioduneko epean aurkeztu ahalko dira.
Eskaerak eta nahitaez aurkeztu beharreko dokumentazioa telematikoki aurkeztu beharko dira urriaren 1eko 39/2015 Legearen (Administrazio Publikoen Administrazio Prozedura Erkidearena) 14. artikuluan zerrendatutako kasuetan.Aurreko artikuluan jasota ez dauden pertsona fisikoen eta entitateen kasuan, Balmasedako Udalaren HAZen aurkeztu ahalko dute, baita urriaren 1eko 39/2015 Legearen (Administrazio Publikoen Administrazio Prozedura Erkidearena) 16.4 eta 16.5 artikuluetan jasotako moduetan ere.
7.- Ebazpena
Eskaerak jaso ondoren, Udalak gehienez ere 15 eguneko epean egingo ditu ebazpenak, eskaerak jasotzeko azken egunetik aurrera zenbatzen hasita, zuzenketak egin behar direnean salbu; kasu horretan, eskaera egiteko dokumentazio guztia aurkeztu zenetik aurrera zenbatuko da epe hori.Epe hori igaro ondoren ebazpenik eman ez bada, eskaera egin duen enpresak gaitzetsitzat jo dezake bere eskaera.
Alkatetzaren ebazpen bidez hartuko dira behin betiko ebazpenak eta, horietan, dirulaguntza eman den edo ukatu den adieraziko da, baita dirulaguntzaren gehieneko zenbatekoa zehaztuko ere; zenbateko hori aurrekontuko partida hainbanatzeko beharraren araberakoa izango da.
8. – Ordainketa
Dirulaguntza ordainketa bakarrean egingo da, ebazpenaren ondoren.
9. – Justifikazioa
1.- Administrazioak berriro ere jarduerari ekiteko baimena (sektorearen arabera) eman ondorengo hiru hilabeteetan ordaindutako autonomoen ordainagiria.Epea:2 hilabete, ordaindutako 3 ordainagiritik aurrera zenbatzen hasita.
2.- Jarduera eteteagatiko ezohiko prestazioaren emakida-ebazpena, dirulaguntza-eskaerarekin batera aurkeztu ez zen kasuetan, une horretan oraindik onetsi gabe zegoelako.Epea:1. puntuan aipatutako autonomoen ordainagiriekin batera aurkeztuko da ebazpena.
4.- Eskatu den laguntza jasotzeko baldintza bada 2020ko azaroan fakturazioa gutxienez % 30 murriztu izana joan den urteko garai bereko fakturazioaren aldean, 2021eko martxoan 140. eredua (Eragiketa Ekonomikoen Erregistro Liburuaren informazio-adierazpena) aurkeztu beharko da.Horrekin batera, laguntzaren ebazpena eman ondorengo hiru hilabeteei dagozkien autonomoen ordainagiriak ere aurkeztu beharko dira.
10.- Prozedura izapidetzeko eta ebazteko ORGANO eskuduna
Prozedura antolatzeko eta izapidetzeko eskumena duen organoa Balmasedako Udaleko Ekonomiaren Dinamizazioa Arloko zinegotziak eta Enplegua Arloko teknikariak osatutako batzordea izango da.
Ebazpena emateko eskumena duen organoa alkatea da.
11.- Aplikatu beharreko araudia
Laguntza hauek emateko, oinarri hauek eta laguntzak ematen direnean indarrean dauden arauak bete beharko dira.
[bookmark: OLE_LINK3][bookmark: OLE_LINK4]Deialdi honetan aurreikusi ez diren kasuetarako, Dirulaguntzei buruzko azaroaren 17ko 38/2003 Lege Orokorra eta hori garatzen duen Araudia ezarriko dira, baita Administrazio Publikoen Administrazio Prozedura Erkidearen urriaren 1eko 39/2015 Legea eta Sektore Publikoko Araubide Juridikoari buruzko urriaren 1eko 40/2015 Legea ere.
12.- Aurrekontu partida
Aurreikusitako laguntzak Balmasedako udalaren 2020 241 47101 aurrekontuko partidaren kargura ordainduko dira.
Esleitutako zenbatekoa nahikoa ez bada aurkeztu diren eskaera guztiei erantzuteko, partida hainbanatu egingo da, oinarri hauetako baldintzak betetzen dituzten eskaera guztien artean.
13.- Debekuak
Ezingo dira onuradun izan, indarreko araudiaren arabera, eskubide hori mugatuta edo kenduta dutenak.Zehazki, horren harira Dirulaguntzei buruzko Lege Orokorraren (azaroaren 17ko 38/2003) 13. artikuluan xedatutakoa hartuko da kontuan.
14. - Bestelako laguntzekiko bateragarritasuna 
Deialdi honetan araututako laguntzak bateragarriak izango dira erakunde publikoek edo pribatuek emandako beste laguntza batzuekin.
15.- Erantzukizuna eta zehapen-erregimena
Dirulaguntzak jasotzen dituzten pertsonak honako hauek arlo honetan ezarritako erantzukizunen eta zehapen-erregimenaren menpe egongo dira: Dirulaguntzei buruzko Lege Orokorraren (38/2003) IV. titulua, Dirulaguntzei buruzko Lege Orokorraren Araudia onesten duen Errege Dekretuaren (uztailaren 21eko 887/2006) IV. titulua, Gizarte-ordenako arau-hausteei eta zehapenei buruzko Legea (abuztuaren 4ko 4/2000 Legegintzako Errege Dekretua).

16.- Datuen babesari buruzko oinarrizko informazioa
Eskatzaileen datu pertsonalak fitxategi batean gordeko dira eta tratatu egingo dira dirulaguntzak kudeatu ahal izateko.Interesdunek datuak atzitu, zuzendu eta ezabatzeko eskubidea izango dute.
Datu pertsonalak Datu Pertsonalak Babestekoa eta Eskubide Digitalak Bermatzeko abenduaren 5eko 3/2018 Lege Organikoaren eta  Europako Parlamentuaren eta Kontseiluaren 2016ko apirilaren 27ko 2016/679 (EB) Erregelamenduaren, datu pertsonalen tratamenduari eta datu horien zirkulazio askeari dagokienez pertsona fisikoak babesteari buruzkoaren arabera tratatuko dira.
17. – Pertsona eta/edo erakunde onuradunen betebeharrak.
a) Emandako dirulaguntza onestea.Alde horretatik, dirulaguntza onetsitzat joko da, baldin eta erakunde onuradunek berariaz eta idatziz uko egiten ez badute, dirulaguntza emango dela jakinarazten denetik aurrera zenbatzen hasi eta hamabost eguneko epean.
b) Balmasedako Udalak edo edozein kontrol-organo eskudunek (nazionalek zein erkidegokoek) egin ditzaketen egiaztatze-jarduerak eta finantza-kontrolak onestea. Horretarako, arestian aipatutako jarduerak gauzatzean eskatzen den behar besteko informazioa eman beharko da.
c) Merkataritza-legeriak zein kasu bakoitzeko onuradunari ezarri ahal zaizkion alorreko legeriak agindu bezala, kontuen liburuak, diligentzien erregistroak eta behar bezala ikuskatutako agiriak edukitzea, bai eta dirulaguntzen oinarri arautzaileek eska ditzaketen kontuen egoera nahiz erregistro zehatzak ere. Hori guztia egiaztatze- eta kontrol-zereginak ondo bete direla bermatzeko.
d) Balmasedako Udalari jakinaraztea dirulaguntza emateko kontuan hartu den edozein baldintzaren aldaketa, objektiboa zein subjektiboa izan.
e) Balmasedako Udalari ematea laguntza-eskaera ulertu eta ebaluatzeko beharrezkotzat jotzen den informazio edo dokumentazio osagarria.
f) Jasotako funtsak itzultzea deialdi honek ezartzen duena bete ezean.
Oro har, dirulaguntzak jasotzen dituzten pertsonek bete egin beharko dituzte aipatutako Dirulaguntzei buruzko Lege Orokorraren 14. artikuluan, azaroaren 17ko 38/2003 Legearen araudia onesten duen uztailaren 21eko 887/2006 Errege Dekretuan, oinarri hauetan eta dagokion esleipen-ebazpenean ezarritako betebeharrak.
18.- Ikuskaritza
Balmasedako Udalak diruz lagundutako jarduerei buruz egoki iritzitako ikuskapen eta egiaztapenak egin ditzake, eta enpresa eta erakunde onuradunek eskatutako informazio osagarria eman beharko dute. 
19.- Dirulaguntzak argitaratzea
Aurkezpen-epea amaituta eta behin eskaera guztiak ebatzita, eman diren dirulaguntzen zerrenda argitaratuko da, Balmasedako Udaleko iragarki-taulan eta Dirulaguntzei buruzko Datu Base Nazionalean, Dirulaguntzei buruzko azaroaren 17ko 38/2003 Lege Orokorraren 18. artikuluan eta Dirulaguntzei buruzko azaroaren 17ko 38/2003 Lege Orokorraren araudia onartzen duen uztailaren 21eko 887/2006 ERREGE DEKRETUAREN 30. artikuluan xedatutakoari jarraikiz.
20.- Dirulaguntzaren baldintzak aldatzea
Dirulaguntza ematean kontuan hartutako baldintzen aldaketa orok emakida-ebazpena aldatuko du, betiere arau honetan onuradun izateko ezarritako gutxieneko baldintzak gordetzen badira.Xede horrez, Balmasedako Udalak aldaketa egiteko dagokion ebazpena egingo du, eta horrek berriro ere doituko ditu emandako dirulaguntzen zenbatekoak. 
21.- Dirua itzultzeko prozedura
Jasotako zenbatekoak itzuli egin beharko dira, dirulaguntzak ordaindu zirenez geroztik sortutako legezko interesekin batera, erakunde onuradunek deialdi honetan ezarritako baldintzak betetzen ez badituzte. Baldintzok esleipen-ebazpenean eta aplika daitezkeen bestelako arauetan daude jasota. Hori guztia arau-hauste horren ondorioz sor daitezkeen bestelako ekintzetan eragin gabe.
Honako hauek izango dira itzultzeko arrazoiak:
- Dirulaguntza ezarritako baldintzak bete gabe lortzea.
- Dirulaguntza ematean onuradunari/onuradunei ezarritako baldintzak ez betetzea.
- Kontrol-jarduerei uko egitea edo horiek oztopatzea.

22.-Errekurtsoak
Esleipen-ebazpenak amaiera ematen dio administrazio-bideari, eta horren aurka berraztertze-errekurtsoa aurkez daiteke, hilabeteko epean, ebazpena eman zuen organoaren aurrean, jakinarazpena jasotzen den egunaren biharamunetik aurrera zenbatzen hasita. Bestela, administrazioarekiko auzi-errekurtsoa aurkez daiteke, 2 hilabeteko epean, eskualde honi dagokion administrazioarekiko auzietarako epaitegian.
23.- Azken xedapena
1.- Laguntza-deialdia BIZKAIKO ALDIZKARI OFIZIALEAN argitaratzen den egunaren biharamunean jarriko da indarrean Dirulaguntzei buruzko Datu Base Nazionalaren bitartez.
2.- Enpresa edo erakunde interesdunek eskaera aurkezteak oinarriak erabat onartzea dakar.

ESKAERA: 
BALMASEDAKO OSTALARITZAN ETA JATETXEETAN EJ-REN 38/2020 DEKRETUAK IZAN DUEN ERAGIN EKONOMIKOARI AURRE EGITEKO OHIZ KANPOKO PREMIAZKO LAGUNTZAK 


	Izena eta abizenak/Sozietatearen izena:   
 

	NAN / IFK:   

	Establezimenduaren merkataritza-izena:



	Establezimenduaren helbidea:


	Herria:
	PK:

	Helbide elektronikoa:


	Mugikorra:

	Enpresaren jarduera:


	JEZeko epigrafea:




Balmasedako ostalaritzan eta jatetxeetan EJ-ren 38/2020 Dekretuak izan duen eragin ekonomikoari aurre egiteko Balmasedako Udalak onetsitako laguntzen deialdiarekin bat etorriz.   
 

HONAKO HAU ADIERAZTEN DU:  
Ezagutzen eta onartzen dituela aipatutako laguntzen deialdian ezarritako baldintzak eta betebeharrak, eta egiaztatu egiten duela enpresak edo erakundeak bere eskaera-formularioetan jasotako datuen egiazkotasuna.   
  
DIRULAGUNTZA ESKATZEN DUT:
A.Jarduera erabat etena egonik, agintaritza eskudunaren ebazpenaren bitartez jarduera eten izanagatiko prestazioa onetsita dago.


B.Jarduera ez dago erabat etena, baina azaroan fakturazioa gutxienez % 30 murriztuko da, aurreko urteko garai berekoarekin erkatuz gero.



DIRULAGUNTZA BANKU-KONTU HONETAN SARTZEKO ESKATZEN DU:

	Kontuaren titularraren izena eta abizenak:   
 


	Bankua edo kutxa: 
 



  
	 IBAN 
	 ERAKUNDEA 
	 SUKURTSALA 
	 KD 
	KONTU-ZENBAKIA  

	 

	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 
	 




1. orrialdea 
HONAKO BITARTEKOREN BAT ERABILIZ JAKINARAZTEKO ESKATZEN DU:

Posta elektronikoa (gomendatua).Helbide elektronikoa: …………………………………………………………………………


Posta arrunta:Helbidea: ………………………………………………………………………………………………………………………….
 

Horregatik guztiagatik, HONAKO HAU ESKATZEN DIOT BALMASEDAKO UDALARI: 
 
Bere eskaera onar dezala eta dagokion dirulaguntza eman diezaiola, lehenago adierazitako laguntzen deialdiarekin bat eginez.    
 
Balmasedan, 20….…(e)ko …………….………..aren …………(e)(a)n 
 
 



  



Legezko ordezkariaren sinadura eta enpresa edo erakundearen zigilua 


	DATUAK BABESTEARI BURUZKO INFORMAZIOA

	DATUAK TRATATZEAZ ARDURADUNA
Nortasuna:Balmasedako Udala     Helbidea:San Severino plaza 1     Telefonoa:946 800 000     Helbide elektronikoa:ayto@balmaseda.eus
Datuak babestearen ordezkaria:Helbide elektronikoa:dpd@datalia.info

	DATU PERTSONALAK TRATATZEAREN HELBURUA
Zure datu pertsonalak helburu bakarrez tratatuko ditugu, hain zuzen ere, dirulaguntza emateko eskaera kudeatu eta horri erantzutea.
Zure datu pertsonalak prozedura izapidetu eta ebazteko ezinbesteko epez kontserbatuko dira.

	DATU PERTSONALAK TRATATZEAREN LEGITIMAZIOA
a) Europar Parlamentuaren eta Kontseiluaren 2016/679 (EB) Erregelamenduaren, 2016ko apirilaren 27koaren, 6.1 c) artikulua, hau da, tratamenduaren arduradunari aplika dakizkiokeen legezko eskakizunak betetzeko datuak halabeharrez tratatu behar direnean.38/2003 Legea, azaroaren 17koa, Dirulaguntzei buruzko Orokorra; eta 40/2015 Legea, urriaren 1ekoa, Sektore Publikoko Araubide Juridikoari buruzkoa.7/1997 Legea, ekainaren 19koa, dirulaguntzen eta laguntzen araubidea arautu eta Euskal Autonomia Erkidegoko Herri Ogasuntza Nagusiaren antolarauei buruzko Legea aldatzen duena.

	DATUAK NAZIOARTEAN ESKUALDATU EDO LAGATZEAREN HARTZAILEAK
Bizkaiko Foru Ogasuna, Ogasuna eta Herri Administrazioak Ministerioa, Estatuko Administrazioko Kontu-hartzailetza Nagusia, Zerga Administrazioko Estatuko Agentzia, Gizarte Segurantzako Diruzaintza Nagusia, Estatuko Enplegu Zerbitzu Publikoa, Banketxeak.Europar Batasuneko organoak.

	INTERESDUNEN ESKUBIDEAK
Interesdunek beren datu pertsonalei dagokienez honako eskubide hauek erabili ahal izango dituzte: atzitzea, zuzentzea, ezabatzea, kontra egitea, tratamendua mugatzea eta datuak eramatea. Xede horrez, eskaera idatziz egingo dute eta Balmasedako Udalaren goiburuko posta-helbidera bidaliko da. Bestela, helbide elektronikoaz balia daiteke: ayto@balmaseda.eus. Nolanahi ere, NANaren edo nortasun-agiri baliokidearen kopia eskuratu beharko da.Era berean, erabiltzaileek Datuak Babesteko Espainiako Agentziara (DBEA) jo dezakete erreklamazioak aurkezteko, eskaera behar bezala ez dela erantzun pentsatzen dutenean.

	INFORMAZIO GEHIGARRIA
www.balmaseda.eus webgunearen bitartez



	

	

Irakurri eta onesten dut nire datu pertsonalak oinarrizko informazioaren arabera tratatzea.








2. orrialdea 

ADIERAZPENAK
 

	Izen-abizenak / Sozietatearen izena:   
 
 
	NAN/IFK:   
 

	Establezimenduaren izenean (merkataritza izena)
 
 


 
HONAKO ZINPEKO ADIERAZPEN HAU EGITEN DU:   
· “Balmasedako ostalaritzan eta jatetxeetan EJ-ren 38/2020 Dekretuak izan duen eragin ekonomikoari aurre egiteko ohiz kanpoko premiazko laguntzei" dagozkien deialdiaren oinarriak ezagutu eta onesten dituela. 
· Ez dagoela sartuta dirulaguntza publikoak itzultzeko prozeduretan edo zehapen-prozeduretan.   
· Ez dagoela zehatuta zigor- eta administrazio-arloan dirulaguntza edo laguntza publikoak lortzeko aukera galtzearekin eta ez dagoela hartarako ezgaitzen duen legezko debekuen eraginpean, sexu-diskriminazioaren ondoriozko debekuak barne, Emakumeen eta Gizonen Berdintasunerako otsailaren 18ko 4/2005 Legearen babesean.     
· Minimis araua betetzen duela, Europako Batzordearen 2006ko abenduaren 15eko Minimis Laguntzen Itunari buruzko 1998/2006 (EB) Araudiak ezarritakoarekin bat. Araudi hori Europar Batasuneko Aldizkari Ofizialean argitaratu zen 2006ko abenduaren 28an, eta horren bidez ordezkatu zen 69/2001 (EB) Araudia. Halaber, arauaren ondoko berrikuspenak betetzen dituela adierazten du.    
· Irakurri eta onesten dituela datu pertsonalak oinarrizko informazioaren arabera tratatzea.  
 
HURRENGO ADIERAZPEN ERANTZUKIZUN-ADIERAZPEN HAU EGIN DU:    
· Nire erantzukizunpean adierazten dut nik/ordezkatzen dudan erakundeak zerga-betebeharrak eta gizarte segurantzaren ingurukoak eguneratuta ditudala/dituela. 
· Eskaera egin baino lehen, aurreko urtean enpresa eskatzaileak batez beste 10 lanbide baino gutxiago zituela.
· Eskaera abiapuntutzat hartuta, aurreko urtean urteko salmentek edo guztizko aktiboak 2 milioi euro gainditu ez zituztela. 
· A ildoa eskatuz gero, etxeetara banatzen ez dela edo ezin daitekeela lokalean jaso.
B ildoa eskatuz gero, 2020ko azaroko fakturazioa aurreko urteko garai berekoa baino % 30 gutxiago dela.

HURRENGO KONPROMISO HAU HARTZEN DU:
· Administrazio eskudunak sektorean jarduera berriz hastea baimentzen duenean, gutxienez hiru hilabetez jarduera mantentzea(A ildoa).
· Laguntzaren ebazpenetik jarduera gutxienez hiru hilabetez mantentzea(B ildoa).

Eta dagokion lekuan ager dadin, sinatzen du 

 
Balmasedan, 20….…(e)ko …………….………..aren …………(e)(a)n 
 
 


  




Legezko ordezkariaren sinadura eta enpresa edo erakundearen zigilua 

 3. orrialdea

LAGUNTZA ESKATZEKO EGINTZAN NAHITAEZ AURKEZTU BEHARREKO DOKUMENTAZIOA 



a. Eskabide-eredu normalizatua:(1. orrialdetik 3.era bitartekoak) 
 
b. Enpresari buruzko dokumentazioa: 

1. Eskatzailea pertsona fisikoa bada: nortasun-agiri nazionalaren fotokopia.
Pertsona juridikoen kasuan, identifikazio fiskaleko txartelaren kopia, eskatzailearen nortasun-agiri nazionalarekin eta ordezkaritza-ahalordeekin batera.Erakunde edo enpresaren eratze-eskrituren eta ondorengo aldaketen fotokopiak, baita dagozkion erregistroetako inskripzioa ere.
Berezko nortasun juridikorik gabeko sozietate zibilen kasuan, Foru Ogasunak zigilatutako kontratu pribatua sartuko da.
Udalaren bestelako laguntza-deialdietan aurkeztuz gero, ez da erantsi beharko.

2. A ildoa eskatzen bada:erabat eteteagatik prestazioa eman izanaren ebazpena, edo hori izan ezean, prestazioaren eskaera.

3. JEZeko alta eta bajei buruzko ziurtagiria.

4. Dirulaguntzaren eskatzaileak bere zerga-betebeharrak eguneratuta dauzkala frogatzen duen Foru Ogasunaren agiria.

5. Entitateak bere betebeharrak eguneratuta dauzkala frogatzen duen Gizarte Segurantzaren Diruzaintza Nagusiaren ziurtagiria.

LAGUNTZA JUSTIFIKATZEKO EZINBESTEZ AURKEZTU BEHAR DEN DOKUMENTAZIOA 



A ildoa:
1.- Sektorearen arabera, administrazio eskudunak jarduera berriz hastea baimentzen duen egunetik zenbatzen hasita, hurrengo hiru hilabeteetako autonomoen ordainagiriak.Epea:ordaindutako 3. agiritik zenbatuta, 2 hilabete.

2.- Jarduera eteteagatik ohiz kanpoko prestazioa eman izanari buruzko ebazpena, une horretan onetsia ez zegoelako, dirulaguntza eskatzean entregatu ez bada.Epea:ebazpena 1. puntuan adierazitako autonomoen ordainagiriekin batera aurkeztu da.

B ildoa:
1.- Eskatu den laguntza jasotzeko baldintza bada 2020ko azaroan fakturazioa gutxienez % 30 murriztu izana joan den urteko garai bereko fakturazioaren aldean, 2021eko martxoan 140. eredua (Eragiketa Ekonomikoen Erregistro Liburuaren informazio-adierazpena) aurkeztu beharko da.
2. Laguntzaren ebazpenetik zenbatzen hasita, hurrengo hiru hilabeteetako autonomoen ordainagiriak.

